Diari Oficial de la Generalitat Valenciana


Sumari del DOGV 8797, del 24-04-2020 (2020/3014)

RESOLUCIÓ de 21 d'abril de 2020, del Protectorat de Fundacions de la Generalitat, per la qual es fa públic l'extracte de la resolució de la directora general de Modernització i Relacions amb l'Administració de Justícia relativa a la inscripció d'una nova entitat en el Registre de Fundacions de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8797

Data del DOGV
:   24-04-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/3014


Data del document
:   21-04-2020

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública

RESOLUCIÓ de 21 d'abril de 2020, del Protectorat de Fundacions de la Generalitat, per la qual es fa públic l'extracte de la resolució de la directora general de Modernització i Relacions amb l'Administració de Justícia relativa a la inscripció d'una nova entitat en el Registre de Fundacions de la Comunitat Valenciana. [2020/3014]  
La Direcció General de Modernització i Relacions amb l'Administració de Justícia ha dictat la resolució següent:  
- Resolució de data 10 d'abril de 2020, de la directora general de Modernització i Relacions amb l'Administració de Justícia, de la Conselleria de Justícia, Interior i Administració Pública, per la qual es va acordar inscriure en el Registre de Fundacions de la Comunitat Valenciana l'entitat denominada Fundació Eduardo Calabuig-Icav de la Comunitat Valenciana, amb el número 628V i classificada amb caràcter de promoció de l'acció social, sota la tutela del protectorat que exerceix la Generalitat. El seu domicili radicarà a València, a la plaça de Tetuan, núm. 16.  
  
Finalitats i activitats:  
«1. La Fundació persegueix les finalitats benèfiques d'interés general:  
1r. L'atenció als col·legiats i col·legiades o lletrats i lletrades en general de l'Il·lustre Col·legi d'Advocats de València que estiguen més necessitats per raó de malaltia, família nombrosa o desgràcies familiars, en els termes i les condicions que determine el Patronat de la Fundació.  
2n. Impulsar i fomentar estudis i modificacions sobre la previsió social del personal professional jurídic en general, mitjançant investigacions, congressos, debats i qualssevol altres activitats adequades al compliment de les seues finalitats.  
3r. Compartir coneixements i experiències i coordinar actuacions amb institucions anàlogues d'altres col·legis d'advocats, nacionals o estrangers, o professions jurídiques com les judicials, notaris, registradors, procuradors.  
2. Correspon al Patronat de la Fundació determinar la manera en què s'hauran de complir les finalitats de la Fundació. Les prestacions de la Fundació s'atorgaran de forma no lucrativa. El Patronat tindrà plena llibertat per a determinar o modificar les activitats de la Fundació tendents a la consecució d'aquells objectius concrets que, segons el parer d'aquell i dins del compliment de les seues finalitats, siguen els més adequats o convenients a cada moment.»  
  
Beneficiaris:  
«l. Seran beneficiaris els col·legiats i col·legiades o lletrats i lletrades en general de l'Il·lustre Col·legi d'Advocats de València.  
2. Serà el Patronat qui atorgarà, d'acord amb els principis d'imparcialitat, objectivitat i no discriminació, els beneficis que es concedisquen al personal col·legiat que, reunint els requisits corresponents, s'estime que són mereixedors d'aquests.  
3. No podran ser beneficiaris els membres del Patronat, el cònjuge o persona unida per anàloga relació d'afectivitat i parents fins al quart grau inclusivament.  
4. El Patronat podrà acordar els requisits específics d'ajudes i la composició, en el seu cas, de l'òrgan de selecció, els seus criteris d'actuació i els requisits i les característiques que calga valorar per a obtindre la condició de beneficiari.»  
La qual cosa es fa pública en compliment del que es disposa en l'article 29.h de la Llei 8/1998, de 9 de desembre, de la Generalitat Valenciana, de fundacions de la Comunitat Valenciana, modificada per la Llei 9/2008, de 3 de juliol de 2008, que estableix com a funció específica del Protectorat «donar publicitat a l'existència i activitats de les fundacions», així com per apreciar-se la concurrència d'interés públic en el general coneixement d'això.  
  
València, 21 d'abril de 2020.- La consellera de Justícia, Interior i Administració Pública, p. d. c. (R 02.08.2019; DOGV 8606, 05.08.2019), la secretària autonòmica de Justícia i Administració Pública: Mireia Llobera Vila.